照镜赋
刘缓 (NanBei)
夜筹已竭，晓钟将绝，窗外明来，帷前影灭。荆王欲起，侍妾应还，前齐上幔，内阁除关。开屏易叠，卷廉难攀，握头敛髻，钗子萦鬟。阶边就水，盘中光映。讶宿粉之犹调，笑残籹之不正，欲开奁而更饰，乃当窗而取镜。台本王官氏姓温，背后铭文宜子孙，四面回风，若流水，勾栏《匼匝》似城门。分明似无碍，影前弥可爱。近来颜色不须红，即时好眉犹约黛，世间好镜自无多，唯闻一个比姮娥。曾经玉女照，屡被仙人磨。光明粉可怜。论时不假著，法用自应须。夏天金薄漠，秋日宝茱萸。银缠辟鬼咒，翠厄护身符。空处宜应描，非是畏钗梳。